9 जनवरी को अनाज मंडी में लगेगा मेला
लुधियाना। मालवासभ्याचार मंच पंजाब लड़कियों का 22वां लोहड़ी मेला 9 जनवरी को गिल रोड पर अनाज मंडी में लगाएगी। इसकी तैयारियां शुरू कर दी गई हैं। सर्किट हाउस में हुई मंच की मीटिंग में मेले की तैयारियों पर चर्चा की गई। चेयरमैन कृष्ण कुमार बावा ने समूची टीम की सहमति से राजीव कुमार लवली को मंच का नया प्रधान बनाया। सुरजीत सिंह लोटे को सरपरस्त, और रणजीत सिंह मठाड़ू भूपिंदर सिंह मोही को जनरल सेक्रेटरी नियुक्त किया गया। बावा ने बताया कि इस बार का लोहड़ी मेला मरहूम राष्ट्रपति एपीजे अब्दुल कलाम को समर्पित रहेगा। इसमें नवजन्मी बच्चियों को 5100-5100 रुपए की एफडीआर दी जाएगी। इस मौके पर मुख्य सरपरस्त मलकीत सिंह दाखा, वाइस चेयरमैन चमन लाल बत्रा, जनरल सेक्रेटरी जरनैल सिंह, रेशम सिंह भी मौजूद रहे।
awa_Deva hin_Deva